laion/Wikipedia-Exotic huggingface dataset:
פול לנז'בן

פול לנז'בן (בצרפתית: Paul Langevin‏; 23 בינואר 1872 – 19 בדצמבר 1946) היה פיזיקאי צרפתי בולט, שפיתח את משוואת לנז'בן ודינמיקת לנז'בן. התפרסם גם בשל שני פטנטים לגילוי צוללות באמצעות גלי אולטרה סאונד, שפיתח עם קונסטנטין צ'ילווסקי, בשנים 1916–1917. פול לנז'בן נולד בפריז. הוא למד באקול פוליטכניק לכימיה ופיזיקה ובאקול נורמל סופרייר. לאחר מכן המשיך את לימודיו במעבדת קוונדיש, שבאוניברסיטת קיימברידג', תחת ג'יי ג'יי תומסון. בשנת 1902 החל בכתיבת דוקטורט בסורבון, תחת הנחייתו של פייר קירי, ושנתיים לאחר כך מונה לפרופסור לפיזיקה בקולז' דה פראנס. מאוחר יותר, היה למאהבה של מארי קירי, אלמנתו של מי שהיה המנחה שלו. בשנת 1915 זכה לנז'בן במדליית יוז על תרומותיו בתחום האלקטרומגנטיות. הוא ידוע בזכות עבודותיו על פאראמגנטיות ודיאמגנטיות, וכן על הגיית הפרשנות המודרנית לתופעה במונחים של ספינים של אלקטרונים בתוך האטום; על פרשנות זו זכה בשנת 1940 במדליית קופלי. בשנים 1916 ו-1917 פול לנז'בן וקונסטנטין צ'ילווסקי רשמו שני פטנטים בארצות הברית, לגלאי הצוללות העל קולי הראשון, שלימים יביא לפיתוח הסונאר. בפטנט הראשון הם השתמשו בשיטה אלקטרוסטטית ואילו בשני בפיאזואלקטריות של גבישי קוורץ דקים, המונחים בין שתי פלטות מתכת. הזמן שלקח לאות לנוע לצוללת האויב ולחזור כהד לגלאי שעל הספינה שימש לחישוב המרחק מתחת למים. ב-1916 ארנסט רתרפורד והדוקטורנט שלו, רוברט ויליאם בויל, חשפו כי הם עובדים על הפיתוח של גלאי צוללות העשוי מגביש קוורץ פיאזואלקטרי. הצלחתו של לנז'בן בשימוש בפיאזואלקטריות לגילוי ולשידור גלים על קוליים הביאה בכך לפיתוח נוסף בתחום. בשנת 1926 נתמנה למנהל האקול פוליטכניק לכימיה ופיזיקה, שבו למד בעבר, ובשנת 1934 נבחר לחבר האקדמיה הצרפתית למדעים. לנז'בן שימש כמנחה בלימודי הדוקטורט של המדענים הבולטים לאון ברילואן, לואי דה ברויי ואירן ז'וליו-קירי. לנז'בן היה נודע כמתנגד חריף לנאציזם. היותו מתנגד ידוע לפשיזם בשנות ה-30 הביאה לכך שעם עליית משטר וישי, פוטר מעבודתו, נעצר והוחזק במעצר בית במשך רוב שנות מלחמת העולם השנייה. לאחר שחרור פריז בשנת 1944, הוחזר למשרתו. עבודתו המפורסמת ביותר הייתה בשימוש באולטרה סאונד תוך ניצול האפקט הפיאזואלקטרי שגילה פייר קירי. במהלך מלחמת העולם הראשונה החל לנז'בן לעבוד על שימוש בגלים אלו לזיהוי מיקום צוללות על פי מיקום ההד החוזר מהן, אולם המלחמה הסתיימה לפני שעבודתו הפכה מבצעית. במהלך חייו פעל לנז'בן להפצת תורת היחסות בצרפת. תרומה אחרת שלו לתורת היחסות היא הניסוח של הפרדוקס המוכר בשם "פרדוקס התאומים". הוא נפגש בצרפת עם ג'ון דזמונד ברנל, פיזיקאי שהיה קומוניסט כמוהו, והשניים התיידדו. אמרה מפורסמת שלנז'בן אמר לברנל היא: "את העבודה המדעית שאני יכול לעשות יכולים לעשות גם אחרים, אך אם לא תיעשה העבודה הפוליטית לא יהיה מדע בכלל". לנז'בן היה אחד המייסדים של ארגון אינטלקטואלי אנטי-פשיסטי בשם "Comité de vigilance des intellectuels antifascistes" (אנ'), נשיא הליגה הצרפתית לזכויות האדם בין השנים 1944–1946, וכמו כן חבר המפלגה הקומוניסטית הצרפתית. לנז'בן נפטר בשנת 1946, בפריז, שנתיים אחר שזכה לראות בשחרורה. נקבר בפנתיאון של פריז, לצד מדענים צרפתים בולטים אחרים. סונאר אולטרה סאונד קול מדיה וקבצים בנושא פול לנז'בן בוויקישיתוף פול לנז'בן, באתר פרויקט הגנאלוגיה במתמטיקה ביוגרפיה של פול לנז'בן The Relations of Physics of Electrons to Other Branches of Science On the theory of brownian motion פול לנז'בן, באתר "Find a Grave" (באנגלית)
סוואג

סוואג (מאנגלית: Swag) הוא סלנג אינטרנטי שמופיע לעיתים קרובות בתגובות, דיונים ופורומים ומשמש מילה נרדפת לסוג של סגנון או נוכחות שמראה ביטחון ומוחצנות ולעיתים גם יהירות. סוואג מתאר בדרך כלל התנהגות של אדם יהיר במיוחד. אנשים שנחשבים כסוואג נוהגים להתלבש בצורה "מגניבה"; כובעי מצחיה עם כתובת SWAG, חולצות עם הדפסים שונים, שרשראות ובצורה כללית לבוש מרושל. לפי המילון המקוון Online Etymogoly Dictionary, מקור המילה "סוואג" הוא בסביבות שנת 1520 ופירושו "לנוע בכבדות או במגושמות". ישנה סברה שהמילה סוואג נגזרה מהמילה האנגלית "sway" שפירושה "ללכת, לגלוש, לנוע". בטקסטים מודרניים, סוואג יכול לשמש כשפה לקידום מכירת מוצרים, אך השימוש שלו באינטרנט מתייחס למילת השורש שלו, "סוואגר" (swagger) שפירושה יהירות. המילון "מרים וובסטר" מגדיר אותו כ: אדם שמנהל את עצמו באופן יהיר, בהתנשאות ובהתנפחות, הולך באווירה של ביטחון עצמי ושתלטנות. להתפאר, להתייהר. התיעוד המוקדם ביותר של השימוש במילה "סוואגר" נמצא בטקסט של המחזאי האנגלי ויליאם שייקספיר, "חלום ליל קיץ" שנכתב בין 1590 ל-1596: ‎"What hempen home-spuns have we swaggering here,‎ So near the cradle of the fairy queen?"‎ המילה "סוואגר" ראתה תחייה מודרנית באמצעות השימוש שלה במילים של שירי היפ הופ, תחילה עם השיר של הראפר ג'יי זי "All I Need" באלבום שלו "The Blueprint 3" שיצא לאור ב-11 בספטמבר 2001. מאז, המילה נמצאת בשירי היפ הופ רבים, כחלק מסגנונם, שמאופיין בהתרברבות עצמית והתפארות בכישורים או בתעוזה של הכותב או זמר. 572 הגדרות למילה סוואג נמצאות במילון המקוון Urban Dictionary, שכוללות הטיות שונות של המילה כגון "swagalicious",‏ "swag juice",‏ ו-"swagger jack". ההגדרה העיקרית במילון זה נכתבה על ידי המשתמש MIKE ב-2006 היא: מראה, סגנון, או דרך שבה הוא או היא מציגים את עצמם. במשמעות זו מופיעה המילה אף בהיפ-הופ ישראלי כגון בשירים של נצ'י נצ'. ב-26 במאי 2011 פורסם בכתב העת "The Atlantic" מאמר שכותרתו "האם הסוואג כאן כדי להישאר?", שבו שיערו את אריכות הימים של המילה. המאמר כלל הצהרה שלפיה הסיכויים שסוואג יצליח להחזיק מעמד קלושים. על השימוש המוגזם במילה באתרי האינטרנט פייסבוק וטוויטר קיימת ביקורת רבה. ב-28 באוקטובר 2013 פורסם מאמר שכותרתו "עצרו את השימוש לרעה בסוואג!", שמתלונן על השימוש הבלתי מבוקר במילה זו במדיה וברשתות החברתיות. קיים לעג רב על אנשים המשתמשים במילה סוואג או מתנהגים בצורה שהוא מתאר, במיוחד בקרב גולשי אינטרנט. בין השאר, נהוג לומר שאנשים בעלי סוואג יעבדו במקדונלד'ס, כיוון שהם לרוב באים ממעמד חברתי נמוך שמוביל לעבודות לא משכילות. סוואג, באתר Know Your Meme למשל "אם תרצו, אין זו אגדה, תלוי בסוואגה" (מתוך: "בור ועם הארץ"), או "שאף מנוול לא יגיד שאין לך סוואגה" (מתוך: כלב מי שלא אוהב אותך). וראו מאמרו של בן שלו "משהו טוב קורה במוזיקה הישראלית, וקוראים לו סוואגה", הארץ 09.10.2015
צייר (תוכנה)

צייר (באנגלית: Paint) היא תוכנה המצורפת לכל הגרסאות של מערכת ההפעלה Windows ומאפשרת יצירה ועריכה של קובצי תמונה. היכולות העיקריות של התוכנה: צביעה באמצעות "מברשות" וירטואליות תיקון ועריכה תמונות באופן בסיסי על ידי: הגדלה והקטנת תמונות סיבוב תמונה בזוויות שונות העתקת צילום מסך חיתוך חלקים מתמונה והעתקתם לתמונה אחרת, או הפיכתם לתמונה עצמאית להציג ולערוך ציורים/צילומים שנסרקו הוספת טקסט על התמונה במגוון אופנים מחיקת חלקים מתמונה. להדפיס את הציור/תמונה להשתמש בציור/תמונה כרקע לשולחן העבודה החל מגרסת Windows 7 יש חידוש בגרסת הצייר, ובין היתר יש רצועת כלים חדשה והוא ניתן לשימוש על ידי מגע במחשבים בעלי מסך מגע. בגרסת Windows 10 הוצגה לצד "צייר" גרסה מתקדמת הקרויה "Paint 3D", וביולי 2017 הודיעה מיקרוסופט שלמרות זאת לא תופסק התמיכה ב"צייר". אתר האינטרנט הרשמי של צייר (באנגלית) אתר האינטרנט הרשמי של צייר (ביוונית) מדיה וקבצים בנושא צייר בוויקישיתוף מיקרוסופט ישראל בלוג התמיכה של מיקרוסופט לילה אודינייב, ‏בן 97 וכמעט עיוור מצייר יצירות מדהימות בצייר של מיקרוסופט, באתר ‏מאקו‏, 24 ביולי 2013 אילן גלר‏, אחרי שנים: מיקרוסופט משנה את המראה של תוכנת הצייר, באתר וואלה, 10 באוקטובר 2016 שימוש בצייר, באתר מיקרוסופט צייר, באתר מיקרוסופט מיקרוסופט מבטיחה: צייר ימשיך להתקיים, באתר ‏מאקו‏, 24 ביולי 2017 MS Paint is here to stay, ‏24 ביולי 2017 ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
הדיאטה של טרנסילבניה

הדיאטה של טרנסילבניה (בהונגרית: Erdélyi Dieta, בגרמנית: Siebenbürgische Landtag, ברומנית: Dieta Transilvaniei) היה המוסד החוקתי והפוליטי טרום-פרלמנטרי של טרנסילבניה. הדיאטה הוקמה במאה ה-16 והורכבה מנציגיהם של שלושת המעמדות המועדפים - האצולה הדוברת הונגרית, הסקסונים הטרנסילבנים והסקלרים, ושל שלוש הדתות המוכרות כמועדפות במדינה - הנצרות הרומית-קתולית, הלותרנית (אוונבגלית) והרפורמית (קלוויניסטית) ומאוחר יותר גם היוניטריאנית. הדיאטה שהתכנסה בעיר מארושוואשארהיי ב-20 בינואר 1542 וב-טורדה ב-2 במרץ 1542 הניחה את יסודות הארגון הפוליטי-מינהלי של נסיכות טרנסילבניה. הדיאטה חוקקה החלטות בעלות אופי משפטי, צבאי וכלכלי, וכן היא בחרה בנסיך שעמד בראש הנסיכות. הדיאטה של טרנסילבניה התפזרה בשנת 1867 אחרי שהצביעה בעד איחודה של טרנסילבניה עם ממלכת הונגריה, במסגרת אוסטרו-הונגריה. ערך זה הוא קצרמר בנושא רשויות מחוקקות ובנושא היסטוריה. אתם מוזמנים לתרום לוויקיפדיה ולהרחיב אותו.
יוסף ביי מויאל

יוסף "ביי" מויאל (1843, תר"ג – 7 באוגוסט 1914, ט"ו באב תרע"ד) היה סוחר מצליח וממנהיגי עדת המערביים ביישוב היהודי ביפו, האחראי לגאולת אדמות רבות באזור תל אביב של ימינו, בהם באזור שכונת מחנה יוסף הקרויה על שמו. היה מיזמי בנייתו של מגדל השעון וכיכר השעון ביפו. יוסף מויאל נולד ברבאט שבמרוקו בשנת 1843. אביו היה אהרן מויאל, סוחר עשיר ממנהיגי קהילת יהודי רבאט, ואמו הייתה סעדה לבית עמיאל. יוסף קיבל חינוך מסורתי בתלמוד תורה ובישיבה ברבאט, וכמו כן השתלם בשפות זרות. בשנת 1860 מכרה המשפחה את רכושה במרוקו ועלתה לארץ ישראל. לאחר שלוש שנות מגורים בחיפה, המשפחה התיישבה סופית ביפו ורכשה בה מספר חנויות ובתי מגורים. יוסף נשא לאישה את שמחה, בתו של הרב משה פרדו, הרב הראשי של יהודי אלכסנדריה. לאחר פטירתו של אביו ירש וניהל בהצלחה את הון המשפחה, ועסק במסחר בשמן ותבואות. הוא היה הבולט שבמנהיגי עדת המערביים (כינוי ליהודים יוצאי המגרב) ביפו, שבתקופה זאת נמנו עמה רוב יהודי העיר, וכן היה בין האישים הבולטים ביפו בקרב יהודים ולא-יהודים כאחד. הוא ניהל קשרים טובים עם השלטונות העות'מאניים ועם נציגי המעצמות הזרות. בשנת תרל"ד הוא מונה לסגן קונסול ספרד ביפו, והיה כנראה בין היהודים הראשונים במשרה מסוג זה עבור ממשלת ספרד מאז גירוש ספרד. הוא קיבל מממשלת ספרד את אותות הכבוד "קארלוס השלישי" ו"איזבלה קתוליקה", וכנראה היה גם ראשון היהודים בקבלת אותות אלה. לאחר שהתפטר משירות ספרד נתמנה לקונסול פרס ביפו, והממשל העות'מאני נתן לו את התואר "ביי" ואת אות הכבוד "מסדר המג'ידיה" דרגה ג'. הוא ניצל את קשריו הטובים עם השלטון כדי להתערב לטובת עלייה יהודית לארץ ישראל. הוא הקים בית כנסת ויזם הקמת מבנים ומוסדות שונים ביפו, כולל כיכר השעון ומגדל השעון המפורסמים של יפו. ביחד עם אהרון שלוש וחיים אמזלג, הוא היה אחראי לגאולת אדמות רבות באזור תל אביב של ימינו, כולל השכונות נווה צדק, נווה שלום, חלק ממחנה יהודה ושכונת אהרן. הוא לבדו היה אחראי לרכישת האדמות של שכונות מחנה ישראל ומחנה יוסף (הקרויה על שמו) וכן חלק משכונת כרם התימנים. הוא נפטר ביפו ב-7 באוגוסט 1914. היו לו ארבעה ילדים מאשתו הראשונה, בהם ד"ר שמעון מויאל ועו"ד דוד מויאל, מסעודה וסולטנה. לאחר פטירתה הוא נשא לאישה את רחל לבית רג ונס, ולהם חמישה ילדים נוספים: נסים, אברהם, אהרן, משה ואסתר. היו לו שלושה אחים, בהם אברהם מויאל, נציג תנועת "חובבי ציון" בארץ ישראל. רות קרק, יפו: צמיחתה של עיר, 1799-1917, ירושלים: הוצאת יד יצחק בן-צבי, 2003. דוד תדהר (עורך), "יוסף ביי מויאל", באנציקלופדיה לחלוצי הישוב ובוניו, כרך ג (1949), עמ' 1184 ג. משעולי, השעונים המתקתקים לטובתנו, מעריב, 10 באוגוסט 1979 אברהם רותם, מציע לקרוא מגדל מויאל ל"מגדל השעון" ביפו, מעריב, 30 בספטמבר 1968 בספרדית: Real y Distinguida Orden Española de Carlos III ספרדית: Orden de Isabel la Católica דוד תדהר (עורך), "אברהם מויאל", באנציקלופדיה לחלוצי הישוב ובוניו, כרך ג (1949), עמ' 1185
דיידונה

האם התכוונתם ל... דיידונה – קומיקאי צרפתי אנטישמי אלבר דיידונה – שחקן ובמאי צרפתי ז'אן דיידונה – מתמטיקאי צרפתי, חבר בקבוצת בורבאקי דטרמיננטת דיידונה – דטרמיננטה על שמו של ז'אן דיידונה לואי-דיידונה – שמו של לואי הארבעה עשר, מלך צרפת, בשנים 1638–1643 פיליפ השני, מלך צרפת – שנודע בתחילת ימיו בשם "דיידונה" (בצרפתית: נתנאל), משום שנולד לאחר המתנה ארוכה ליורש זכר דודונה – אתר ארכאולוגי ביוון
ויליאם אולד

ויליאם אולד (בסקוטית: William Auld; ‏6 בנובמבר 1924 – 11 בספטמבר 2006) היה משורר סקוטי שכתב בעיקר באספרנטו, הראשון שהיה מועמד לפרס נובל לספרות על יצירות באספרנטו. יצירת המופת שלו La infana raso תורגמה לאנגלית, לצרפתית, לסקוטית ולגאלית סקוטית. אחדים משיריו תורגמו לעברית על ידי איתמר אבן-זהר ופורסמו בבמות שונות בארץ. מדיה וקבצים בנושא ויליאם אולד בוויקישיתוף ויליאם אולד, ברשת החברתית Goodreads ערך זה הוא קצרמר בנושא משוררים. אתם מוזמנים לתרום לוויקיפדיה ולהרחיב אותו.
סדרת פאדובן

במתמטיקה, סדרת פאדובן היא הסדרה שאיבריה הראשונים הם: ...,1,1,1,2,2,3,4,5,7,9,12,16,21,28,37,49 הסדרה, שאת איבריה מקובל לסמן באות   P {\displaystyle \ P} , מוגדרת ברקורסיה על ידי נוסחת נסיגה P ( n ) = P ( n − 2 ) + P ( n − 3 ) . {\displaystyle P(n)=P(n-2)+P(n-3).} והתנאי ההתחלתי: P ( 0 ) = P ( 1 ) = P ( 2 ) = 1 , {\displaystyle P(0)=P(1)=P(2)=1,} שלושת האיברים הראשונים הם 1 וכל איבר החל מהרביעי שווה לסכום שני האיברים שקודמים לאיבר שלפניו. אפשרות נוספת להצגת איברי הסדרה היא P ( n ) = P ( n − 1 ) + P ( n − 5 ) {\displaystyle P(n)=P(n-1)+P(n-5)} הסדרה קרויה על שם הארכיטקט הבריטי ריצ'רד פאדובן ושמה ניתן לה על ידי המתמטיקאי איאן סטיוארט במאמר בכתב העת סיינטיפיק אמריקן ב-1996 . פאדובן כתב על הסדרה במאמר שהוקדש לנזיר ההולנדי האנס ואן דר לאן ( Hans van der Laan ), מגלה היחס הפלסטי. היחס המקורב בין כל שני איברים עוקבים של הסדרה הוא "היחס הפלסטי" ...1.3247 שהוא גם אחד מפתרונות המשוואה ממעלה שלישית: x 3 − x − 1 = 0. {\displaystyle x^{3}-x-1=0.} תנאי הסדרה, למעט התנאי ההתחלתי, מתקיימים גם בסדרה אחרת, סדרת פרין, ,...,0,2,3,2,5,5,7,10,12,17,22,29,39, שאיבריה מובעים גם על ידי P e r r i n ( n ) = P ( n + 1 ) + P ( n − 10 ) . {\displaystyle \mathrm {Perrin} (n)=P(n+1)+P(n-10).\,} , כלומר, האיבר ה-nי בסדרת פרין שווה לסכומם של איבר פאדובן ה-n+1 ואיבר פאדובן ה-n-10. לדוגמה, האיבר ה-12 בסדרת פרין הוא 29, והוא שווה לאיבר ה-13 בסדרת פאדובן (28) ועוד האיבר השני בסדרה (1). סדרת פאדובן באתר OEIS – האנציקלופדיה המקוונת לסדרות של מספרים שלמים סדרת פאדובן, באתר MathWorld (באנגלית) סדרת פרין באתר OEIS – האנציקלופדיה המקוונת לסדרות של מספרים שלמים
טומשוב לובלסקי

טומשוב לובלסקי (בפולנית: Tomaszów Lubelski, באוקראינית: Томашів) היא עיר בדרום מזרח פולין ובה 19,991 תושבים (2009). היא נמצאת בפרובינציית לובלין (מ-1999). לפני כן הייתה בפרובינציית זמושץ (1975-‏ 1998). היא בירתו של מחוז טומשוב לובלסקי. העיר נוסדה בסוף המאה ה-16 על ידי יאן זמויסקי (Jan Zamoyski‏; 1605-1542) בשם יליטובו (Jelitowo). היא ידועה בשמה הנוכחי מ-1613 כאשר נקראה על שם בנו, טומאש זמויסקי (Tomasz Zamoyski‏; 1638-1594). היא קיבלה את כתב הזכויות שלה ב-1621. באזור סביב העיר התחולל קרב קשה ב-1914 בזמן מלחמת העולם הראשונה. במלחמת העולם השנייה העיר הופצצה ומצאה עצמה תחת כיבוש גרמני אחרי הפלישה לפולין. בעיר נמצאות שתי פקולטות של האוניברסיטה הקתולית של לובלין (משפטים וכלכלה). יש שני בתי ספר תיכוניים, שלוש מכללות טכנולוגיות, שתי גימנסיות ושני בתי ספר יסודיים. ערך מורחב – קהילת יהודי טומשוב לובלסקי לאורך קיומה כעיר הייתה בה קהילה יהודית גדולה שמנתה יותר מ-5,000 איש ב-1939 עם פרוץ מלחמת העולם השנייה שהיוו כמחצית מתושבי העיר. בעיר פעלו רבי מנחם מנדל מורגנשטרן, אבי חסידות קוצק, רבי יוסף מיאריטשוב וצאצאיו שכיהנו ברבנות ואדמו"רות במקום, אדמו"רי שושלת חלם ממשפחת פרישרמן, שכיהנו ברבנות בעיר ורבי אריה לייביש רובין מגזע גלגוב-צישינוב שכיהן כרב ואדמו"ר בעיר. כמו כן כיהן ברבנות בעיר רבי משה רויגנפיש, בנו של רבי פישל רבה של קונסקובולה. בעיר נולדו רבי מרדכי יוסף ליינר, אבי שושלת איזביצה, ויהודה לייב פינסקר. בזמן השואה העבירו הגרמנים, בתחילה, את היהודים לגטו שהוקם בעיר ואחרי כן השמידו אותם ב-1942 במחנה השמדה בלז'ץ שמוקם קילומטרים ספורים דרומית לעיר. מדיה וקבצים בנושא טומשוב לובלסקי בוויקישיתוף אתר האינטרנט הרשמי של טומשוב לובלסקי טומשוב לובלסקי באתר "מרכז מורשת יהדות פולין". קהילת טומאשוב לובלסקי - אתר עמותת טומאשוב לובלסקי "טומשוב לובלסקי", באתר השטעטל הווירטואלי פנת יקרת - ספר זכרונות דברי הימים של קהילה קדושה בעיר טאמאשוב לובעלסקי באתר ספריית העיר ניו יורק לאורה קרגו, טומשוב לובלסקי, אנציקלופדיה של המחנות והגטאות (כרך II, חלק A, עמ' 718–720), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) טומשוב לובלסקי (פולין), דף שער בספרייה הלאומית
נאוה כגן

נאוה כגן (נולדה בשנת 1956) היא שחיינית עבר ישראלית, אלופת ישראל בשחייה 3 פעמים ברציפות (1974-1972) במשחים ל-100 מטר חזה ול-200 מטר חזה. בעלת שתי מדליות, כסף וארד מהמכביה התשיעית (1973). כגן גדלה בקיבוץ שמיר והתאמנה בקבוצת השחייה של הקיבוץ בהדרכת מיכה שטראוס. באליפות ישראל בשחייה שנערכה בבריכת בת גלים בחיפה באוקטובר 1971 זכתה כגן בשתי מדליות ארד, במשחה ל-100 מטר חזה בתוצאה של 1:27.0 דקות, אחרי שלומית ניר מהפועל איילת השחר (1:23.9 דקות) וציפי שמיר מהפועל בת ים (1:26.7 דקות) ובמשחה ל-200 מטר חזה בתוצאה של 3:04.1 דקות, אחרי שלומית ניר (2:59.4 דקות) ונורית שני מברית מכבים עתיד (3:03.6 דקות). באליפות ישראל בשחייה שנערכה במכון וינגייט בסוף ספטמבר 1972 זכתה כגן ב-3 מדליות, 2 זהב ו-1 ארד. מדליות זהב, במשחה ל-100 מטר חזה בתוצאה של 1:24.6 דקות ובמשחה ל-200 מטר חזה בתוצאה של 2:59.7 דקות. מדליית ארד, במשחה ל-400 מטר מעורב אישי בתוצאה של 6:18.7 דקות. בתחרויות השחייה של המכביה התשיעית שנערכו בבריכת השחייה "גלי גיל" ברמת גן ביולי 1973 זכתה כגן בשתי מדליות, כסף וארד. מדליית כסף, במשחה שליחות 4x100 מטר מעורב, ביחד עם תמר שמיר, רעיה צורף וענת וייס בתוצאה של 4:59.1 דקות, אחרי הרביעייה האמריקאית שקבעה שיא מכביה חדש של 4:27.4 דקות ומדליית ארד, במשחה ל-100 מטר חזה בתוצאה של 1:23.0 דקות. באליפות ישראל בשחייה שנערכה בבריכת בת גלים בחיפה בספטמבר אותה שנה הגנה כגן על תאריה לאחר שזכתה שוב בשתי מדליות זהב, במשחה ל-100 מטר חזה בתוצאה של 1:23.3 דקות, לפני תמר מייסנר (1:24.2 דקות) ונוגה גרנוב (1:26.0 דקות) ובמשחה ל-200 מטר חזה בתוצאה של 3:00.0 דקות, לפני גרנוב (3:04.9 דקות) ומייסנר (3:06.9 דקות). בתחרות מבחן למשחקי אסיה שנערכה בבריכת השחייה של מכון וינגייט בתחילת אוגוסט 1974 קבעה כגן את מינימום ההשתתפות במשחה ל-200 מטר חזה (2:55.2 דקות), לאחר ששחתה תוצאה של 2:54.4 דקות, 6 עשיריות לפני תמר מייסנר ובכך הבטיחו שתי השחייניות את מקומן במשלחת הישראלית. חודש לאחר מכן, במשחקים עצמם שנערכו בטהראן שבאיראן בתחילת ספטמבר, היא סיימה במקום רביעי במשחה ל-100 מטר חזה בתוצאה של 1:21.45 דקות ובמקום חמישי במשחה ל-200 מטר חזה בתוצאה של 2:56.15 דקות. חודש לאחר מכן, באליפות ישראל בשחייה שנערכה בבריכת מכון וינגייט הגנה כגן פעם נוספת על תאריה לאחר שזכתה שוב בשתי מדליות זהב, במשחה ל-100 מטר חזה בתוצאה של 1:23.0 דקות, לפני תמר מייסנר (1:23.9 דקות) ונוגה גרנוב (1:24.6 דקות) ובמשחה ל-200 מטר חזה בתוצאה של 2:56.3 דקות, לפני מייסנר (2:59.5 דקות) וגרנוב (3:04.4 דקות). ישראל במשחקי אסיה שחייה במשחקי אסיה 1974 (ויקיפדיה באנגלית) אורי ירון, הגל החדש בשחייה, מעריב, 23 ביולי 1974 השחיינים הישראלים במפעלי "שמונה האומות", מעריב, 28 ביולי 1974 שלמה מוזר, גרינשפן הפתיע את שטרן במשחה דרמטי ב-100 מ' פרפר, דבר, 8 באוקטובר 1971 שלמה מוזר, תוצאות ירודות ביום הראשון לאליפות השחיה, דבר, 7 באוקטובר 1971 רק שני שיאי נוער הושגו באליפות ישראל בשחיה, דבר, 24 בספטמבר 1972 שמואל טל (עיתונאי), אניטה לקראת הישג ללא תקדים: 8 מדליות זהב, דבר, 15 ביולי 1973 שלמה מוזר, שיא לבוגרות ושיא נוער בפתיחת אליפות השחיה, דבר, 16 בספטמבר 1973 אורי ירון, גם מייסנר וכגן - לטהראן, מעריב, 6 באוגוסט 1974 אהרן להב, שני שיאים ישנים שופרו באליפות ישראל השחיה, דבר, 29 בספטמבר 1974
רובוט MOTOMAN SDA10

MOTOMAN SDA10 הוא רובוט דמוי אדם, שמיוצר על ידי חברת Yaskawa Motoman שהיא חברת בת של Yaskawa Electric Corporation. לרובוט יש שתי זרועות ו- 15 מפרקים, והוא מסוגל לבצע עשרות פעולות פשוטות וגם מסובכות יותר. הוא מסוגל לבצע כל פעולה שאנו בני האדם מסוגלים לבצע, יכול לבצע פעולות ביד אחת כל פעם ובשתי הידיים גם יחד באותו זמן, לפי איך שהמתכנת שלו מחליט. הוא פועל על ידי בני אדם המתכנתים אותו לפי הפעולות אותן רוצים להשיג, מחליף למעשה את ידי האדם ופועל אחרת מרובוטים אחרים בעודו מסוגל לעשות פעולות שונות באותו זמן עם שתי הזרועות. חברת Yaskawa שמייצרת את הרובוט מספקת שירותים תעשייתיים, נחשבת ליצרנית הגדולה של הרובוטים התעשייתיים ומפעילה 60 סניפים בכל העולם. החברה פיתחה מספר רב של רובוטים והפיצה אותם ברחבי העולם. כמו כן, גם בישראל קיימים מוצרים של החברה והמוצרים שלהם משמשים מפעלים ומקומות תעשייתיים לעבודת ידיים. עלות הרובוט כ 70 אלף דולר. והוא נמכר ברחבי העולם דרך סניפי החברה. הרובוט מורכב משתי זרועות, 15 צירים- 7 צירים בכל זרוע וציר בסיס נוסף במרכז הרובוט. כל זרוע שוקלת כ-10 ק"ג ומגיעה למרחק של כ- 1,440 מ"מ, בדיוק של 0.1 מ"מ. הרובוט מתוכנת כך שיוכל לפעול במקומות צפופים, במפעלי ייצור, ניתן להעמידו על רצפה של פס ייצור כך שיוכל לבצע פעילויות של ייצור והרכבה ולשדרג את התפוקה של המפעלים בהם הוא פועל. בישראל הרובוט נמצא בעיקר במפעלים, אך ניתן לעשות בו שימוש גם בכל מקום אחר. בעולם ניתן למצוא אותו במקומות של הגשת מזון, הכנת משקאות וגלידות והרכבת כיסאות. זרועותיו הארוכות מגיעות למרחקים גדולים ושיתוף הפעולה בין שתי הזרועות יוצר עבודה ותפוקה מרבית עבור ההוראות שניתנו לו. כל זרוע יכולה להחזיק עד 10 ק"ג והתנועה שלו נשארת חלקה בכל פעולה שתינתן. הרובוט נקרא MOTOMAN מכיוון שפעילותו מושתתת על פעילות אדם, בצורה מוטורית. בנוסף, יכול להגיע למטבח ולבצע פעולות של הכנת מזון ובישול. רובוט רובוטיקה שחר שושן, טכנולוגיה 2013: הרובוט שהגיש לי סודה, באתר ynet, 18 ביוני 2013 YASKAWA Europe GmbH (הקישור אינו פעיל, 29 ביוני 2018)https://web.archive.org/web/20140111165430/http://galileo.allmag.co.il/page/177209 באתר (http://www.allmag.co.il) How do you like your pancakes? Robot cooks breakfast at exhibit, באתר Daily Mail ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רובוט MOTOMAN SDA10".
עאהד עזאם

עאהד עזאם (בערבית: عاهد عزام; נולד ב-14 בינואר 1992) הוא כדורגלן דרוזי-ישראלי המשחק בעמדות הקשר בבני אילת. עזאם נולד בשפרעם, ישראל, למשפחה דרוזית. גדל במחלקת הנוער של הפועל חיפה, ועלה לקבוצה הבוגרת של המועדון בעונת 2011/2012. ב-4 בדצמבר 2011 ערך את הופעת הבכורה שלו בקריירה, כאשר פתח בהרכב הקבוצה בניצחון 2–0 על מכבי תל אביב במחזור ה-14 של ליגת העל. עזאם שיחק בכל נבחרות הנערים והנוער של ישראל, וביוני 2013 היה חלק מסגל הנבחרת הצעירה לטורניר אליפות אירופה לנבחרות צעירות שנערך בישראל. את שערו הראשון בקריירה כבש עזאם ב-14 בדצמבר 2013, בתיקו 1–1 מול מכבי פתח תקווה. ב-11 בספטמבר 2014 חתם עזאם לארבע שנים בעירוני קריית שמונה, ששילמה תמורתו כ-650 אלף שקלים. ב-20 בספטמבר ערך את הופעת הבכורה שלו במועדון, כשפתח בהרכב בניצחון 3–0 על הפועל תל אביב. את שערו היחיד במועדון כבש ב-18 באוקטובר 2014, בניצחון 3–0 על מכבי פתח תקווה. בסך הכל ערך 26 הופעות ליגה במדי עירוני קריית שמונה, שסיימה את העונה במקום השני. ב-5 ביולי 2015 חזר להפועל חיפה במסגרת עסקת העברתו של רועי שוקרני שעשה את הדרך ההפוכה, אולם כבר בתחילת העונה קרע את הרצועה הצולבת ולא שותף במשחקי הקבוצה בעונה זו. ב-10 בינואר 2017, לאחר שנה וחצי שלא שיחק, חתם עזאם בהפועל בני לוד מהליגה הלאומית. ב-30 ביולי 2017 חתם עזאם בהפועל רובי שפירא חיפה מליגה א'. ב-1 בנובמבר 2018 חתם במכבי עירוני קריית אתא מליגה א'. ב-27 ביולי 2019 חתם עזאם לעונה אחת במכבי אחי נצרת מהליגה הלאומית. ב-4 בספטמבר 2020 חתם עזאם בקבוצת איחוד בני שפרעם מליגה ב', קבוצת כדורגל של עיר הולדתו. ב-17 במרץ 2021, עזאם חתם במועדון ספורט טירת הכרמל. עאהד עזאם, באתר ההתאחדות לכדורגל בישראל עאהד עזאם, באתר Transfermarkt עאהד עזאם, באתר Soccerway עאהד עזאם, באתר FootballDatabase.eu מיקי שורץ, "אחרי שנפצעתי התנהגו אליי כמו לשקית זבל", באתר ynet, 16 בינואר 2018 שלמה וייס‏, עירוני קרית שמונה: עאהד עזאם חתם לארבע שנים, באתר וואלה, 11 בספטמבר 2014 עאהד עזאם ואנס דאבור חתמו בבני לוד, באתר doublepass.sport5.co.il דורון בן דור, ‏עאהד עזאם חתם ברובי שפירא: חזרתי הביתה, באתר ONE‏, 30 ביולי 2017 עאהד עזאם חתם בקריית אתא, ברובי שפירא זועמים, באתר doublepass.sport5.co.il
יהדות ספרד (פירושונים)

האם התכוונתם ל... יהדות ספרד – הקהילה היהודית שהתקיימה בספרד המוסלמית ובפורטוגל ולאחר מכן בממלכת ספרד הנוצרית, עד גירוש ספרד בשנת 1492 תור הזהב של יהודי ספרד – התקופה שציינה את הפריחה התרבותית של יהודי ספרד תחת שלטון המוסלמים במהלך ימי הביניים עליות מגורשי ספרד ופורטוגל – לארץ ישראל יהדות ארצות האסלאם – כל קהילות היהודים אשר חיו תחת שלטון האסלאם, החל מהמאה ה-7 לספירה מזרחים – כינוי בחברה הישראלית לעולים מארצות האסלאם וצאצאיהם מזרחים בישראל יהדות ספרד (העידן המודרני) – הקהילה היהודית בספרד שנוצרה מחדש בעידן המודרני ספרדים (פירושונים)
אונדזערע קינדער

אונדזערע קינדער (עברית: "ילדינו") הוא סרט קולנוע בשפת היידיש חצי-דוקומנטרי תוצרת פולין בשפת היידיש משנת 1948. הסרט מספר את סיפורם של ילדים מבית היתומים "הלנובק" ליד העיר לודז'. גיבורי הסרט הם צמד הקומיקאים שמעון דז'יגן וישראל שומאכר. המטרה העיקרית של הסרט היא להתמודד עם טראומת השואה. נתן גרוס, תולדות הקולנוע היהודי בפולין, ירושלים: הוצאת מאגנס, 1990, עמ' 98-99, 138. שריפה בכתריליבקה, סרטון באתר יוטיוב שיר של כיף, סרטון באתר יוטיוב דז'יגאן ושומאכר על הגטו, סרטון באתר יוטיוב "אונדזערע קינדער", במסד הנתונים הקולנועיים IMDb (באנגלית) דפנה דולינקו, ‏טראומה וייצוגיה בקולנוע האידי בפולין, 1949-1924, סליל, כתב עת להיסטוריה, קולנוע וטלוויזיה, אביב 2008